  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиысь экономикая министрлэсь ужзэ быдэсъясе Алексей Братухинэз юнматӥзы. Со ужоскетаз 2-тӥ южтолэзе пыриз, ивортӥз элькун тӧролэн но кивалтэтлэн пресс-службазы. Та дырозь Алексей Братухин министрлэн воштӥсез вал, покчи но шоро-куспо ужбергатонэз но мукет кунъёсын кусыпъёсты азинтонъя управление но ужкагазъёсты дасянъя но информатизацияя управление понна кылкутӥз. Тодэ вайытом, азьвылэз министр Михаил Тумин мукет ужан интые выжиз, со Удмуртиысь чаклась кун комитетлэн кивалтӥсез луиз. ВАТСАН Алексей Владимирович Братухин 1982-тӥ арын 29-тӥ шуркынмонэ Сьӧлта черкогуртын вордскиз. Ижысь гкурт возёсъя кун академиысь экономикая факультетэз йылпумъяз. 2005-2016 аръёсы – «Россельхозбанк» акционер огазеяськонлэн Удмуртиысь улосвыл ёзтаз экономистысен розницаен вузкаронъя ёзлэн кивалтӥсез дорозь вуиз; 2017-тӥ арын – «Россельхозбанк» акционер огазеяськонлэн Пермьысь улосвыл ёзэтэзлэн кивалтӥсезлэн воштӥсез; 2017-2019 аръёсы – «Россельхозбанк» акционер огазеяськонлэн Оренбургысь улосвыл ёзэтэзлэн кивалтӥсезлэн воштӥсез; 2019-тӥ арысь куарусёнысен – Удмуртиысь экономикая министрлэн воштӥсез. Тегъёс: Удмуртия кивалтӥсьёс экономикаяминистерство  